Quins són els casos en què la implantació d'instal·lacions d'energia solar tèrmica requereix una llicència urbanística?
És subjecte a llicència urbanística la implantació de les instal·lacions d’energia solar tèrmica en edificacions en sòl no urbanitzable i urbanitzable no delimitat, i en béns sotmesos a un règim de protecció patrimonial cultural o urbanística. També les implantacions que NO compleixen un dels següents requisits: • Sobre coberta plana quan les instal·lacions no superin el metre d'alçada des de la coberta plana. • Sobre coberta inclinada quan els captadors o els panells s'hi ubiquin adossats en paral·lel. • Als espais de les parcel·les en sòl urbà (no ocupats per les edificacions), quan les instal·lacions es destinin a reduir la demanda energètica de l'edificació i no superin el metre d'alçada des de la rasant del sòl ni comportin una ocupació de la parcel·la superior al 25% de la seva superfície no edificable.